सम्हालेर खेल्ने नेपालको दाउ
नेपालले विश्वकप लिग २ शृंखलामा बुधबार नामिबियाको सामना गर्नेछ । तीन राष्ट्र सहभागी लिग २ को पहिलो शृंखलामा नेपाल र नामिबियासहित नेदरल्यान्ड्स २ खेलमा १–१ को जितको स्थितिमा छन् । 
काठमाडौँ — नेपालले विश्वकप लिग २ शृंखलामा बुधबार नामिबियाको सामना गर्नेछ । तीन राष्ट्र सहभागी लिग २ को पहिलो शृंखलामा नेपाल र नामिबियासहित नेदरल्यान्ड्स २ खेलमा १–१ को जितको स्थितिमा छन् । पहिलो दिन नामिबियाले नेपाललाई ४ विकेटले स्तब्ध पारेको थियो । नेपाली भूमिमा खेलिएका सबैखाले ८ खेलमा नामिबियाले पाएको त्यही एकमात्र जित हो । त्यसपछि दोस्रो खेलमा नेपालले नेदरल्यान्ड्समाथि ९ विकेटको विजय पायो । सोमबार नेदरल्यान्ड्सले नामिबियालाई ७ विकेटले पराजित गरेपछि सबैले १–१ जित आत्मसात गरेका छन् । नामिबियाविरुद्ध ब्याटिङमा हेलचेक्र्याईं गरेको नेपालले बुधबार सम्हालिएर खेल्ने प्रयास गर्नेछ ।